钦定古今图书集成/明伦汇编/氏族典/第058卷 > 徐林
## 钦定古今图书集成/明伦汇编/氏族典/第058卷 > 徐林

按《吴县志》：“林字稚山。祖师回，驾部郎中，知南康军。父
闳，中吏部郎，直秘阁。林，宣和三年进士。不肯附丽宁，
坎𡒄卑官。绍兴初上书言事，召对改官，累迁太府少
卿。忤秦桧，出为江西转运副使。劾秦桧亲党，桧讽两
浙转运诬林阻经界法，贬兴化军。十三年，更化复入
刑、户二部侍郎。论国用太广，宜撙节之。隆兴初，为吏部侍郎，以敷文阁直学士奉祠、知平江府，力辞，乞致
仕。再以给事中召，不起。迁龙图阁学士，卒。